Før 700-tallet hadde japanere trolig badet i de mange kildene som finnes i landet utendørs, ettersom det ikke finnes bevis på innebygde bad. Fra 500- til 700-tallet (Asuka- og Naratida) tok japanerne til seg buddhismen fra Kina, som hadde sterk innvirkning på kulturen i hele landet. Buddhistiske templer omfattet tradisjonelt et badehus for munkene. På grunn av prinsippet om renhet forfektet av buddhismen ble disse badene etterhvert åpnet for allmuen. Bare de velstående hadde private bad.